Джибрил Сисе
Джибрил Сисе (р. 1981; ) е френски футболист от котдивоарски произход, нападател. Футболист на Бастия.Играл е за националния отбор на Франция и е известен с престоя си в английския футболен клуб „Ливърпул“. Отличава се с пъргавост и ускорение, както и със забележителните си прически. Роден е на 12 август 1981г.

Кариера

Оксер 
Сисе влиза във френския клуб „Оксер“ на 15-годишна възраст и прави своя международен дебют за Франция срещу Белгия през месец май 2002 година. Печели Купата на Франция през май 2003г. с Оксер и месец след това Купата на конфедерациите с Франция. Сисе е голмайстор на френската „Лига 1“ през сезон 2001-2002 и 2003-2004 със 70 гола в 128 участия. След убедителните си резултати е закупен от английския „Ливърпул“ за 14 милиона паунда.

Ливърпул 
Сисе завършва сезон 2004-2005 с 23 мача и 5 отбелязани гола. През 2004 година чупи крак в мач срещу „Блекбърн“. В края на март 2005 контузията му е в стадий, който позволява неговото завръщане в отбора в края на сезона. Това става на 13 април, когато той влиза в 75-ата минута на мача срещу „Ювентус“ на четвъртфинала в Шампионската лига. Френският нападател вкарва по един гол в последния мач за „Ливърпул“ в английския шампионат срещу „Астън Вила“ и при дузпите, с които „Ливърпул“ печели финала на Шампионската лига през 2005 година срещу „Милан“. През 2006 година отново получава фрактура на крака в мач срещу Китай и пропуска световното първенство в Германия през 2006 година. През 2007 участва във филма Такси 4

Личен живот 
През юни 2005 година се жени за Джуд Литлър, която е фризьорка от Уелс. На сватбата присъстват неговите сънародници и колеги Луи Саа, Тиери Анри, Силвен Вилтор и Зинедин Зидан. Сисе се жени облечен в червен смокинг, цветът на „Ливърпул“. Съпругата му ражда момче на име Касиус.

Бележки 

Хора от Прованс-Алпи-Лазурен бряг
Френски футболисти
Футболисти на Олимпик Марсилия
Футболисти на АЖ Оксер
Футболисти на ФК Ливърпул
Футболисти на Лацио
Футболисти на Кубан
Футболисти на КПР
Футболисти на ФК Съндърланд
Футболисти на Панатинайкос